***Tudnivalók az utazásról***

***Előkészületek, felszerelés***

Ruhanemű: különféle időjárási körülmények között viselhető öltözék (-5 és +25 fok között, időben és földrajzilag változó körülményekre kell számítani).

Túrázásra alkalmas cipő (ebben is gyertek, mert már hétfőn szükség lesz rá). Esőkabátra is szüksége lehet!

A szálláshelyeken papucsot célszerű viselni.

Meleg hálózsák! (Tavaly Torockón egy hasonló kiránduláson a tanári fürdőszobában elfagyott a víz… A fűtés a tranzitszállásokon bizonytalan.) A hálózsákját mindenki jelölje meg kívülről, mert sok lesz majd az egyforma.)

Hétfőn este meleg vacsorát kapunk, másnap reggelit. Kedden este vacsora, szerdán reggeli. Szerda délre bevásárolok a csoportnak hideg ebédre való élelmiszereket. Vacsorát Kézdivásárhelyen kapunk, innen kezdve az ellátás teljes.

Az élelmiszer mennyiségét ehhez kell méretezni – alapvetően a hétfői és keddi ebédet kell szendvicsekkel áthidalni, esetleg némi nem romlandó tartalékot csomagolva a további napokra.

Pakolás: az utastérbe kerüljön a hétfői szendvics és ital, az esőkabát, a személyi igazolvány, zacskó a keletkező hulladéknak. Praktikus mindezt egy kisebb hátizsákba tenni. A többi a csomagtartóba kerül. A második napon a szálláshely a segesvári várban lesz, ami nem megközelíthető busszal. Az éjszakai felszerelést és a másnapi ruhát kézben kell felvinni, amihez kellhet pl. egy erős szatyor (a teljes felszerelést felesleges mozgatni). Ezt kedd reggel fogjuk összekészíteni.

Ajándék: minimális mennyiségű személyes ajándék, amennyiben valaki tudja, hogy a korábbi ismerősével találkozik.

Költőpénz: nem kell.

\*\*\*

***Gyülekező, indulás, érkezés***

Gyülekező április 17-én, hétfőn reggel 4:30-kor az iskola hátsó bejáratánál. Kérem, az elektromos töltő és a kapu közötti placcon ne parkoljatok autóval, mert ott áll meg a busz!

Az autóbusz 5:00-kor lendül mozgásba.

Érkezés 21-én, pénteken éjszaka, körülbelül 23 óra körül.

\*\*\*

***Elvárások***

Szeretném kihasználni ezt az öt napot és a lehető legtöbbet bemutatni a tájról, látnivalókról, helyi sajátosságokról. Ezért *nyomatékosan arra kérek mindenkit, hogy figyeljen a buszban elhangzó ismertetőkre. Ilyenkor beszélgetni, aludni, zenét hallgatni stb. tilos. Ha erdélyi illetőségű személy mutat be valamit, mutassunk érdeklődést, viselkedjünk tisztelettudóan.*

Az utazás során elvárom a maximális pontosságot. Külső tényezők miatt bekövetkező késések esetén még a határidő lejárta előtt értesítést kérek a +36 20 494 0108 telefonszámra.

A kirándulás iskolai programnak minősül, ezért a Házirend által tiltott szerek használata fegyelmi büntetést von maga után.

Jó készülődést kívánok!

Gyöngyös, 2023. március 28.

 Dr. Czinder Péter

 igazgató